《次九叔松石翁所遗韵》
明代·鲁铎

宦海清声不愧天，中年归袖已飘然。秋花盈把陶翁径，春水平湖贺监船。

教子頖宫期远大，作宾乡宴礼周旋。葛巾藜杖从容地，共指人间自有仙。

作者简介：（1461—1527）明湖广景陵人，字振之。弘治十五年进士。授编修。闭门自守，不妄交人。正德时，累擢南京国子监祭酒，寻改北。教士务实学而不专章句。以病归。嘉靖初，交荐不起。卒谥文恪。有《莲北集》、《东厢集》。